༡རང་སེམས་དགེ་བ་ལ་སྐུལ་བྱེད་སེམས་ཀྱི་སྣ་ཟག་ཅེས་བྱ་བ་བཞུགས་སོ།།།

ན་མོ་གུ་རུ་མཉྫུ་གྷོ་ཥཱ་ཡ།དངོས་སྟོབས་མི་འགྲུབ་ཡིད་ཆེས་སྒྲུབ་དགོས་པའི།།གནས་རྣམས་རྒྱལ་བའི
དགོངས་དོན་འཁྲུལ་པ་མེད།།གདུལ་བྱའི་མོས་ངོ་དང་འཚམས་སྟོན་མཛད་པའི།།སྐྱེས་མཆོག་རྗེ་བཙུན་བླ་མ་ཕྱག་གི་ཡུལ།།
ཞེས་མཆོད་པར་བརྗོད་པ་སྔོན་དུ་བཏང་ནས་གང་གླེང་བར་བྱ་བ་ནི།རང་གི་ཡིད་ལ་གོམས་པར་བྱ་བ་ཁོ་ནའི་ཆེད་དུ་བཀའ་དྲིན་
གསུམ་ལྡན་གྱི་རྩ་བའི་བླ་མ་རྒྱལ་བ་རྡོ་རྗེ་འཆང་དང་ངོ་བོ་དབྱེར་མ་མཆིས་པ་མཚན་དངོས་ནི་བརྗོད་པར་དཀའ་ནའང་།དགོས་པ
དང་དོན་གྱི་སླད་དུ་མཚན་ནས་སྨོས་ན་རྗེ་བཙུན་ངག་དབང་ཚུལ་ཁྲིམས་དོན་ལྡན་དཔལ་བཟང་པོའི་བཀའ་དྲིན་ལ་བརྟེན་ནས།རང་གི
སྒོ་གསུམ་བག་ཡོད་ཀྱི་སྤྱོད་པ་ལ་གནས་དགོས་ཚུལ་མདོར་བསྡུས་ཙམ་ཞིག་བརྗོད་པར་བྱའོ།།དེ་ལ་འདིར་འོ་ཅག་རྣམས་ཀྱིས་རྙེད

་བར་དཀའ་ཞིང་རྙེད་ན་དོན་ཆེ་བ་ཚེ་འདི་ལ་སངས་རྒྱས་ཀྱི་གོ་འཕང་བསྒྲུབ་ཏུ་ཡོད་པའི་དལ་འབྱོར་གྱི་མི་ལུས་རིན་པོ་ཆེ་རྙེད།མཇལ་
པར་དཀའ་བ་འཇམ་མགོན་བླ་མ་ཙོང་ཁ་པ་ཆེན་པོའི་བསྟན་པ།བསྟན་པ་གཞན་ལས་ཀྱང་ཁྱད་པར་དུ་འཕགས་པ་འདི་དང་།ད
ལམ་བླ་མ་བཀའ་དྲིན་ཅན་གྱི་ཐུགས་རྗེ་ལ་བརྟེན་ནས་མཇལ།འཕྲད་པར་དཀའ་བ་ཐེག་པ་ཆེན་པོའི་དགེ་པའི་བཤེས་གཉེན་མཁས་
གྲུབ་གཉིས་འཛོམ་གྱི་སྐྱེས་བུ་དམ་པ་དང་ཕྲད།རང་གི་ངོས་ནས་ཀྱང་ཆོས་ལ་དོན་གཉེར་ཅུང་ཟད་ཡོད་པ་དང་།ལེགས་ཉེས་སོ་སོར
འབྱེད་པའི་ཤེས་རབ་ཀྱང་ཅུང་ཟད་ཡོད་པའི་དུས་འདི་ལ་རང་གིས་རང་ལ་མ་བསླུས་པ་ཞིག་ཅི་ནས་ཀྱང་བྱ་དགོས་པ་ཡིན་ཏེ།བདག་ཉིད
ཆེཆེན་པོ་ཤཱན་ཏེ་དེ་བའི་གསུང་ལས།དལ་འབྱོར་འདི་ནི་ཤིན་ཏུ་རྙེད་པར་དཀའ།།སྐྱེས་བུས་དོན་བསྒྲུབ་ཐོབ་པར་འགྱུར་བ་ལ།།

གལ་ཏེ་འདི་ལ་ཕན་པ་མ་བསྒྲུབས་ན།།ཕྱིས་འདི་ཡང་དག་འབྱོར་པར་ག་ལ་འགྱུར།།ཞེས་གསུངས་སོ།།
དེ་ཡང་རང་ཉིད་རང་ལ་གནོད་པ་མི་བྱེད་པ་ཞིག་ངེས་པར་བྱེད་དགོས་ཏེ།རང་གི་རང་ལ་གནོད་པ་དང་།གཞན་གྱིས་རང་ལ་
གནོད་པ་གཉིས།རང་གིས་རང་ལ་གནོད་པ་གནོད་རྩོ་པས།ཤིན་ཏུ་ཆེ་བའི་ཕྱིར།དེ་ཡང་ཡིན་ཏེ་གཞན་གྱིས་རང་ལ་གནོད་པ
ལྟ་བུ་ལ་མཚོན་ན།དཔེར་ན་ལྷ་དང་ལྷ་མ་ཡིན་ཐམས་ཅད་རང་གི་དགྲར་ལངས་ཀྱང་རང་གིས།མདོ་ལས།དགྲ་དང་གྲོགས
ལ་རི་བོ་ལྟ་བུའི་སེམས།།རྒྱ་མཚོ་བཞིན་དུ་མི་འཁྲུགས་སེམས་བསྐྱེད་དེ།།ཞེས་གསུངས་པ་ལྟར།དེ་རྣམས་ལ་ཁོང་ཁྲོ་དང
ལོག་ལྟ་སོགས་མ་སྐྱེས་པར་རང་གི་ལས་ངན་པའི་འབྲས་བུ་ཟད་པའི་རྒྱུ་རུ་སྨོན་ན་དེ་རྣམས་ཀྱིས་རང་ཉིད་མནར་མེད་པའི་མེ།།

ཡི་ནང་དུ་འཇུག་པ་ནི་གནས་མེད་ཅིང་གོ་སྐབས་མེད་དོ།།རང་གིས་རང་ལ་གནོད་པ་ནི་རང་ཉིད་ཀྱི་དབང་པོ་ཡི་སྒོ་མ་བསྡམས།དྲན།།
པ་ཉེ་བར་མ་བཞག་པར་སྒོ་གསུམ་གྱི་སྤྱོད་པ་བག་ཡངས་སུ་བཏང་ནས་བཅས་པ་དང་རང་བཞིན་གྱི་ཁ་ན་མ་ཐོ་བའི་ཉེས་པ་སྣ་ཚོགས
ཤིག་བསགས་ནས།རང་ཉིད་མནར་མེད་པའི་མེ་ཡི་ནང་དུ་ཆུད་པ་ནི་རང་གིས་རང་ལ་གནོད་པ་བྱེད་པའོ།།གནོད་པ་དེ་ལས་ཆེ་བའི
གནོད་པ་གཞན་དག་ནི་མ་མཆིས་སོ།།དོན་དེ་དག་ལ་དགོངས་ནས་བདག་ཉིད་ཆེན་པོ་ཤཱནྡ་དེ་བའི་གསུང་ལས།གལ་ཏེ་ལྷ་དང་ལྷ
མིན་རྣམས།།ཐམས་ཅད་བདག་ལ་དགྲར་ལངས་ཀྱང་།།དེ་དག་གིས་ཀྱང་མནར་མེད་པའི།།མེ་ནང་ཁྲིད་ཅིང་འཇུག་མི་ནུས།།ཉོན་།
མོངས་སྟོབས་ཅན་དགྲ་འདིས་ནི།།གང་དང་ཕྲད་ན་རི་རབ་ཀྱང་།།ཐལ་བ་ཡང་ནི་མི་ལུས་པ།།དེར་བདག་སྐད་ཅིག་གཅིག་ལ་འདོར།།།

ཞེས་པ་ཡིན་ནོ།།དེས་ན་རང་ཅག་རྣམས་ཡོད་པ་ཡིན་ཕྱིན་ཆད་ཕྱོགས་བཅུའི་རྒྱལ་བ་སྲས་བཅས་ཀྱི་སྤྱན་སྔར།།།
མི་གནས་པའི་དུས་སྐད་ཅིག་ཙམ་ཡང་མི་སྲིད་པ་ཡིན་ཏེ།དེ་དག་དུས་ཀུན་ཏུ་ཐོགས་པ་མེད་པའི་གཟིགས་པ་དང་ལྡན་པ་ཡིན།།
པས།རང་ཅག་རྣམས་མི་གཟིགས་པའི་སྐབས་མི་སྲིད་པའི་ཕྱིར་རོ།།དེ་བས་ན་རང་ཅག་རྣམས་ཀྱིས་འདི་ལྟར་བསམ་དགོས་ཏེ།།
བདག་ནི་དུས་རྟག་ཏུ་དེ་དག་གི་སྤྱན་སྔར་གནས་པ་ཡིན་ན།བདག་གིས་སྒོ་གསུམ་བྱ་བ་ངན་པ་ལ་འཇུག་ན་དེ་དག་གིས་གཟིགས
པ་ཡིན་པས་བདག་ནི་དེ་དག་ལ་ངོ་ཚ་སྙམ་པ་དང་།བདག་ནི་རྟག་པར་དེ་དག་གི་སྤྱན་སྔར་གནས་པ་ཡིན་པས་དེ་དག་ལ་འཇིག།
སོ་སྙམ་པ་དང་།དེ་དག་ལ་གུས་པ་དང་ལྡན་པའི་སྒོ་ནས་ཉིན་མཚན་ཀུན་ཏུ་དེ་དག་གི་སྤྱན་སྔར་བསྡད་ཡོད་སྙམ་པ་དང་།དེ་དག།

ལ་བཀའ་དྲིན་རྗེས་སུ་དྲན་པའི་སྒོ་ནས་ཕྱག་དང་མཆོད་པ་གཡོ་མེད་པར་འབུལ་པ་སོགས་བྱ་དགོས་པ་ཡིན་ནོ།།དེ་ལྟར་བྱས་ན་མོ་དག།
བའི་ལས་རྣམས་འཕྲོ་ཆད་པ་དང་དགེ་བ་གོང་འཕེལ་དུ་འགྱུར་བ་ཡིན་ཏེ།དེ་ལྟར་འགྱུར་བ་ཡིད་ཆེས་པའི་ལུང་གིས་གྲུབ་པའི་ཕྱིར།
ཏེ།སངས་རྒྱས་བྱང་ཆུབ་སེམས་དཔའ་དག།ཀུན་ཏུ་ཐོགས་མེད་གཟིགས་པར་ལྡན།།དེ་དག་ཐམས་ཅད་སྤྱན་སྔ་ན།།རྟག་པར་
བདག་ནི་གནས་སོ་ཞེས།།དེ་ལྟར་བསམས་ནས་ངོ་ཚ་དང་།།གུས་དང་འཇིགས་ལྡན་དེ་བཞིན་མནོས།།དེས་ནི་སངས་རྒྱས་རྗེས་དྲན
པའང་།།དེ་ལ་ཡང་དང་ཡང་དུ་འབྱུང་།།ཞེས་རྒྱལ་སྲས་ཞི་བ་ལྷས་གསུངས་པ་ལྟར།རང་ཅག་རྣམས་ཀྱིས་ཡིད་ལ་གོམས་པར
བྱས་ན་ཁེ་ཆེ་བར་སྣང་ངོ་།།དེ་ལྟ་བུའི་གསུང་བྱིན་རླབས་ཅན་གསུངས་ཡོད་ཀྱང་རང་གིས་ཉམས་སུ་མ་བླངས་ན་ཕན་ཅི་ཡང་མི་

ཐོགས་ཏེ།ཉིད་ཀྱི་ཞལ་ནས།སྨན་པའི་ངག་མ་མཉན་ན་སྨན་དག་གིས།།བཅོས་དགོས་ནད་པ་སོས་པ།།
ག་ལ་ཡོད།།ཅེས་གསུངས་པའི་དོན་ཚིག་ཙམ་དུ་མ་སོང་བར་གོ་དགོས་སོ།།དེ་ཡང་རང་ཅག་རྣམས་ཀྱི་སྲོག་ལ་བབ་ཀྱང་སྒོ
གསུམ་ཉོན་མོངས་པའི་དབང་དུ་མ་སོང་བ་ཞིག་ངེས་པར་བྱེད་དགོས་ཏེ་ཉིད་ཀྱི་ཞལ་ནས།བདག་གི་མགོ་པོ་བཅད་ཀྱང་བླའི།།
རྣམ་པ་ཀུན་ཏུ་ཉོན་མོངས་པའི།།དགྲ་ལ་འདུད་པར་མི་བྱའོ།།ཞེས་འདོམས་པར་མཛད་སྣང་ངོ་།།དེ་ཡང་ཐོག་མར་སེམས་
འདུལ་བ་ཞིག་བྱེད་དགོས་ཏེ།མ་ཞིམ་དུལ་བའི་སེམས་གླང་ཆེན་སྨྱོན་པ་དང་འདྲ་བའི་སེམས་དེ་དམ་ལ་བཏགས་ན་སྒོ་གསུམ་གའི་དགེ
བ་ཐམས་ཅད་རང་གི་ལག་ཏུ་ངེས་པར་ཡོད་བ་ཡིན་ཏེ།གསུང་ལས།སེམས་ཀྱི་གླང་པོ་དམ་བཏགས་ན།།འཇིགས་པ་ཐམས

ཅད་མེད་འགྱུར་ཞིང་།།དགེ་བ་ཐམས་ཅད་ལག་ཏུ་འོང་།།ཞེས་གསུངས་ཤིང་མདོ་ལས་ཀྱང་།སེམས་འདུལ་བ་ལ་བརྟེན་ནས།
བདེ་བ་དང་ཐར་པ་ཐོབ་པར་གསུངས་སོ།།དེ་ཡང་སེམས་འདུལ་ཞེས་པ་དྲན་པ་དང་ཤེས་བཞིན་པག་ཡོད་བརྟན་པོའི་སྒོ་ནས་རང
གི་སེམས་མི་དགེ་བའི་ཕྱོགས་སུ་དུས་སྐད་ཅིག་ཀྱང་མི་འགྲོ་བར་རྟག་ཏུ་དགེ་བའི་ཕྱོགས་ལ་ཆོས་བརྒྱད་དང་མ་འདྲེས་པར་ཡང་དག་པར་བསྐལ
པར་བྱེད་པ་ནི་སེམས་འདུལ་བར་བྱེད་པ་ཡིན་ནོ།།སེམས་འདུལ་དགོས་པའི་རྒྱུ་མཚན་ནི།།དཔལ་ལྡན་ཟླ་བ་གྲགས་པའི་གསུང་
ལས།སེམས་ཉིད་ཀྱིས་ནི་སེམས་ཅན་འཇིག་རྟེན་དང་།།སྣོད་ཀྱི་འཇིག་རྟེན་ཤིན་ཏུ་སྣ་ཚོགས་འགོད།།འགྲོ་བ་མ་ལུས་ལས་ལས་སྐྱེས
ར་གསུངས།སེམས་བླངས་ནས་ནི་ལས་ཀྱང་ཡོད་མ་ཡིན།།ཞེས་ཇི་སྐད་གསུངས་པ་ལྟར།།སེམས་སྤངས་ན་ལས་ཀྱང་ཡོད་པ་མ

ཡིན་པས།།སེམས་མ་ཞི་ཞིང་མ་དུལ་བ་འདི་ལ་བརྟེན་ནས།ལས་ངན་པ་སྣ་ཚོགས་བསགས།དེ་ལྟར་བསགས།།།
པ་ལ་བརྟེན་ནས།ལས་ཀྱི་འབྲས་བུ་ཆུད་མི་ཟ་བ་ཡིན་པས།ནུས་པ་སྨིན་པ་ན་འབྲས་བུ་སྡུག་བསྔལ་མུ་མཐའ་མེད་པ་ངེས་པར་མྱོང
བ་ནི་མདོ་ལས།ལུས་ཅན་རྣམས་ཀྱི་ལས་རྣམས་ནི།།བསྐལ་པ་བརྒྱ་ཡང་ཆུད་མི་ཟ།།ཞེས་གསུངས་ཤིང་།དེས་ན་འབྲས་བུ་ཡིད
མི་འོང་ཐམས་ཅད་ལས་ངན་པ་ལས་འབྱུང་ཞིང་།ལས་ཀྱང་སེམས་ཀྱིས་བསགས་པ་ཡིན་པས་འབྲས་བུ་ཡིད་མི་འོང་ཐམས།
ཅད་སེམས་ཀྱིས་བྱེད་པ་ཡིན་པར་གསུངས་ཏེ།ཞི་བ་ལྷའི་གསུང་ལས།སེམས་ཅན་དམྱལ་བའི་མཚོན་ཆ་རྣམས།།སུ་ཞིག་གིས
ནི་ཆེད་དུ་བྱས།།ལྕགས་བསྲེགས་ས་གཞི་སུ་ཡིས་བྱས།།མེ་ཚོགས་དེ་དག་ཅི་ལས་བྱུང་།།དེ་འདྲ་དེ་དག་ཐམས་ཅད་ཀྱང་།།སྡིག

སེམས་ཡིན་པར་ཐུབ་པས་གསུངས།ཞེས་དང་།དཔལ་ལྡན་ཟླ་བའི་ཞལ་ནས།དེས་ན་སེམས་ལས་གཞན་པའི་བྱེད་པ་པོ།།
བཟློག་གི་གཟུགས་ནི་བཀག་པ་མ་ཡིན་ནོ།།ཞེས་གསུངས་སོ།།དེ་ལྟར་མི་དགེ་བའི་འབྲས་བུ་ཐམས་ཅད་སེམས་ཁེ་ནའི་བྱེད་པ་ཡིན
པའི་རྒྱུ་མཚན་དེའི་ཕྱིར་ན་ཐར་པ་འདོད་པ་རྣམས་ཀྱིས་རང་གི་སེམས་རྒྱུད་ལ་བརྟག་པ་ཤིན་ཏུ་གལ་ཆེ་སྟེ།པཎ་ཆེན་ཆོས་རྒྱན་གྱི་གསུང
ལས།སྒོམ་རྣམས་ཀྱི་ནི་ཐོག་མ་ནི།།རང་གི་རྒྱུད་ལ་བརྟག་པ་ཡིན།།ཞེས་གསུངས་པ་ཡིན་ནོ།།རང་ཅག་རབ་ཏུ་བྱུང་བ་རྣམས་ཀྱིས
སེམས་ངེས་པར་བསྲུང་དགོས་ཏེ།དེ་མ་བསྲུངས་ན་རང་གིས་ཁས་བླངས་པའི་དམ་ཚིག་སྡོམ་པ་ཡང་བསྲུང་བར་མི་ནུས་ཏེ།རྒྱལ་སྲས
ཞི་བ་ལྷ་ཡི་གསུང་ལས།བསླབ་པ་བསྲུང་བར་འདོད་པ་ཡིས།།རབ་ཏུ་བསྒྲིམས་ནས་སེམས་བསྲུང་སྟེ།།སེམས་འདི་བསྲུང་བར་མ

བྱས་ན།།བསླབ་པ་བསྲུང་བར་ཡོང་མི་ནུས།།ཞེས་དང་།ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི
གསུང་ལས།དྲན་དང་ཤེས་བཞིན་བག་ཡོད་བརྟན་པོ་ཡིས།།བསྟན་པའི་རྩ་བ་སོ་སོར་ཐར་པ་ལ།།སྒྲུབ་པ་སྙིང་པོ་བྱེད་པར
བྱིན་གྱིས་རློབས།།ཞེས་རང་ཅག་རྣམས་ཀྱིས་དྲན་པ་དང་ཤེས་བཞིན་བག་ཡོད་གརྟན་པོའི་སྒོ་ནས་བསྟན་པའི་རྩ་བ་སོ་ཐར་གྱི་སྡོམ་
པ་ལ་སྒྲུབ་པ་སྙིང་པོ་བྱེད་པ་དེ་སྒྲུབ་པ་རྣམས་ཀྱི་ནང་ནས་མཆོག་ཏུ་བསྔགས་པ་ཡིན་ནོ།།གཞན་ཡང་སེམས་བསྲུང་བ་དེ་བརྟུལ་ཞུགས
རྣམས་ཀྱི་ནང་ནས་མཆོག་ཏུ་བསྔགས་པ་ཡིན་ཏེ།རྒྱལ་སྲས་ཞི་བ་ལྷའི་གསུང་ལས།སེམས་བསྲུང་བརྟུལ་ཞུགས་མ་གཏོགས
པབརྟུལ་ཞུགས་མང་པོས་ཅི་ཞིག་བྱ།།ཞེས་ཐུགས་བརྩེ་བས་འདོམས་པར་མཛད་པ་ཡིན་ནོ།།དེས་ན་འོ་ཅག་སྐྱེ་བ་ཕྱི་མར

བདེ་འགྲོ་དང་ངན་འགྲོ་གང་དུ་འགྲོ་བ་སེམས་ཁོ་ན་ལ་རག་ལས་པ་ཡིན་ཏེ།སེམས་ཁྱོད་ཀྱིས་རང་ལ་མགོན་བྱེད་པར་འདོད་ན་རང་གི།།
སེམས་ཐམས་ཅད་དགེ་སེམས་ཀྱི་ངོ་བོར་བསྐྱེད་དེ།དེ་ཡང་།མངོན་མཐོའི་རྒྱུ་ནི་ཚུལ་ཁྲིམས་ལུས་གཞན་མེད།།ཅེས་གསུངས་པ་ལྟར་དྲན
པ་ཤེས་བཞིན་གཉིས་ཀྱིས་ཟིན་པའི་སྒོ་ནས་ཚུལ་ཁྲིམས་ཡང་དག་པར་བསྲུངས་ཏེ་སྨོན་ལམ་དྲི་མ་མེད་པའི་རྒྱས་བཏབ་ན་སྐྱེ་བ་ཕྱི་མར།།
བདེ་འགྲོར་འགྲོ་བ་གདོན་མི་ཟ་སྟེ།སྔ་མ་གང་བྱས་ད་ལྷའི་ལུས་ལ་ལྟོས།།ཕྱི་མར་གར་འགྲོ་དེ་ལྟའི་སེམས་ལ་ལྟོས།།ཞེས་གསུངས་པའི
ཕྱིར།སེམས་ཁྱོད་ཀྱིས་རང་ལ་གནོད་བྱེད་པར་འདོད་ནས་རང་གི་སེམས་ཐམས་ཅད་མི་དགེ་བའི་སེམས་ཀྱི་ངོ་བོར་བསྐྱེད་དེ་སེམས
ཀྱི་སྟོབས་ཀྱིས་ལས་ངན་སྣ་ཚོགས་བསགས་ན་ཕྱི་མར་ངན་འགྲོར་འགྲོ་བར་གདོན་མི་ཟ་སྟེ།དཔལ་ལྡན་ཟླ་བའི་ཞལ་ནས།གང་ཚེ།།

རང་དབང་འཇུག་ཅིང་མཐུན་གནས་པ།།གལ་ཏེ་འདི་དག་འཛིན་པར་མི་བྱེད་ན།།གཡང་སར་ལྷུང་བས་གཞན
དབང་འཇུག་འགྱུར་བ།།དེ་ལས་ཕྱིས་ནས་གང་གིས་སློང་བར་འགྱུར།།ཞེས་གསུངས་སོ།།དོན་དེ་དག་ལ་དགོངས་ནས་བཅོམ་
ལྡན་འདས་ཉིད་ཀྱི་གསུང་ལས།བདག་ཉིད་བདག་གི་མགོན་ཡང་ཡིན།།བདག་ཉིད་བདག་གི་དགྲ་ཡང་ཡིན།།ཞེས་གསུངས་ཤིང་།།
མདོ་འགའ་ཞིག་ལས།སེམས་འདུལ་བ་ནི་ཐར་པ་ཐོབ།།ཞེས་ཀྱང་གསུངས་སོ།།གཞན་ཡང་།ཐར་པ་འདོད་པ་རྣམས་ཀྱིས་སྲོག
ལ་བབ་ཀྱང་རང་གི་སེམས་དེ་ཉིད་ཉོན་མོངས་པའི་དབང་དུ་མ་སོང་བར་དྲན་པ་ཤེས་བཞིན་གཉིས་ཀྱིས་བསྲུང་རིགས་པ་ཡིན་ཏེ།།
དེ་ལྟར་སྲུངས་ཤིག་ཅེས་སྐྱེས་བུ་ཚད་ལྡན་ནམ།སྐྱེས་བུ་དམ་པའི་མན་ངག་ལས་འབྱུང་བའི་ཕྱིར་ཏེ།སྤྱོད་འཇུག་ལས།སེམས་།

བསྲུང་འདོད་པ་རྣམས་ལ་ནི།།དྲན་པ་དང་ནི་ཤེས་བཞིན་དག།སྲོག་ལ་བབ་ཀྱང་སྲུངས་ཤིག་ཅེས།།བདག་ནི་དེ་ལྟར་ཐལ་མོ་སྦྱོར།།ཞེས།།།
གསུངས་སོ།།རང་གིས་ནན་ཏན་ཆེན་པོས་སེམས་བསྲུངས་ཀྱང་རང་ཉིད་ཉོན་མོངས་མང་བའི་དབང་གིས།སངས་རྒྱས་ཀྱི་བཀའ་དང་འགལ
བའི་བྱ་བ་སོགས་ལ་འཇུག་ཚེ།དེ་མ་ཐག་ཏུ་དྲན་པས་ཟིན་པར་བྱས་ཏེ།བདག་ནི་སངས་རྒྱས་ཀྱི་བཀའ་དང་འགལ་བའི་བྱ་བ་མི་རིགས་པ་
ཆེན་པོ་འདི་འདྲ་བ་བྱས་འདུག་པས་བདག་ནི་སྐྱེ་བ་ཕྱི་མ་ངན་སོང་དུ་ལྟུང་བར་ཐག་ཆོད་འདུག་སྙམ་དུ་འཇིགས་ཤིང་སྐྲག་པའི་སྒོ་ནས།ཕྱིན་ཆད་
སྲོག་ལ་བབ་ཀྱང་དེ་ལྟ་བུའི་བྱ་བ་ལ་མི་འཇུག་སྙམ་དུ་སྔར་གྱི་བྱ་བ་དེ་འདོར་དགོས་ཏེ།ཞི་བ་ལྷས།དོན་མེད་ས་རྐོ་རྩ་གཅོད་དང་།།ས་རིས་འདྲི
སོགས་བྱེད་གྱུར་ན།།བདེ་གཤེགས་བསླབ་པ་དྲན་བྱས་ནས།།སྐྲག་པས་དེ་ཡི་མོད་ལ་དོར།།ཞེས་གསུངས་སོ།།དེ་ཡང་མདོར་བསྡུས་ན

སྐྱེ་བོ་བློ་གྲོས་དང་ལྡན་པ་རྣམས་ཀྱིས་རང་གི་སེམས་རྒྱུད་འདུལ་བ་ཉམས་ལེན་གྱི་གནད་ཆེན་པོ་ཡིན་པར་གོ་ནས།།
སྣང་ཆུང་དུ་མ་བྱས་པར་སེམས་འདུལ་བའི་རིམ་པ་གཙོ་པོར་སྟོན་པའི་མདོ་དང་དགོངས་འགྲེལ་གྱི་བསྟན་བཅོས་སོགས་ལ་དམ་པའི།།
མན་ངག་ལ་བརྟེན་ནམ་ལེགས་པར་སྦྱངས་ཏེ།རང་གི་རྒྱུད་ཐོག་ཏུ་ནན་གྱིས་བཀལ་ནས་ལག་ལེན་དུ་འདེ་ཕི་པ་དགོས་ཀྱི་དེ་དག་གི་
དཔེ་ཆ་བཀླགས་པ་ཙམ་གྱིས་ཅི་ཡང་མི་ཕན་ཏེ།དཔེར་ན་ནད་པའི་ནད་སོས་པ་ལ་སྨན་གཞུང་ནོས་བཤད་པ་ལྟར་གྱི་ནད་དེ་དང་དེ་ལ
ཕན་པའི་སྨན་ནད་པ་རང་གིས་ཟ་དགོས་ཀྱི་ནད་པའི་མདུན་དུ་སྨན་གཞུང་བཀླགས་པ་ཙམ་གྱིས་སྨན་གཞུང་ཐོས་པའི་བག་ཆགས་ཙམ
འཇོག་ཤས་ཆེ་ཡང་།ནད་ལ་ཅི་ཡང་མི་ཕན་པ་བཞིན་ཡིན་པར་གསུངས་ཏེ།བདག་ཉིད་ཆེན་པོ་ཞི་བ་ལྷའི་གསུང་ལས།ལུས

ཀྱིས་འདི་དག་སྤྱད་པར་བྱ།།ཚིག་ཙམ་བརྗོད་པས་ཅི་ཞིག་འགྲུབ།།སྨན་དཔྱད་བཀླགས་པ་ཙམ་གྱིས་ནི།།ནད་པ་དག་ལ་ཕན་འགྱུར་རམ།།།
ཞེས་གསུངས་སོ།།འོ་ན་སེམས་འདུལ་བའི་ཚུལ་དེ་ལྟར་ཡིན་ན།སེམས་དུལ་ནས་ཅི་ཞིག་བྱ་ཞེ་ན།བདག་ཉིད་ཆེན་པོ་ཤཱནྟ་དེ་བའི་
གསུང་ལས།དལ་འབྱོར་འདི་ནི་ཤིན་ཏུ་རྙེད་པར་དཀའ།།སྐྱེས་བུའི་དོན་བསྒྲུབ་ཐོབ་པར་འགྱུར་པ་ལ།།གལ་ཏེ་འདི་ལ་ཕན་པ་མ་
བསྒྲུབས་ན།།ཕྱིས་འདི་ཡང་དག་འབྱོར་པར་ག་ལ་འགྱུར།།ཞེས་གསུངས་པ་ལྟར་སྐྱེས་བུའི་དོན་བསྒྲུབ་ཚུལ་དེ་ལ་སྐྱེས་བུ་ཆུང་འབྲིང་ཆེ།།
གསུམ་གྱི་དོན་བསྒྲུབ་ཚུལ་གསུམ་དུ་ངེས་པ་ལས།རང་ཅག་རྣམས་ཀྱིས་རང་གི་རྒྱུད་ཚོད་དང་བསྟུན་ནས་སྐྱེས་བུ་གསུམ་གྱི་ལམ་གྱི་རིམ།
པ་ལལ་བློ་སྦྱོང་ཚུལ།འཇམ་མགོན་བླ་མཚོང་ཁ་པ་ཆེན་པོའི་དཔལ་བྱང་ཆུབ་ལམ་གྱི་རིམ་པ་ལས་ཇི་ལྟར་གསུངས་པ་ལྟརརོ་དགེ་བའི་།

བཤེས་གཉེན་མཁས་པའི་དབང་པོ་མཉེས་པར་བྱས་ཏེ་གསུང་ལས་ཤེས་དགོས་སོ།།འདི་འབད་པ་ལས་བྱུང་བ།།།
ཡི།།དགེ་བ་བདག་གིས་གང་ཐོབ་པ།།དེ་ཡི་སྐྱེ་བོ་ཐམས་ཅད་ཀྱིས།།སེམས་འདུལ་སེམས་པ་གཅིག་པར་ཤོག།ཅེས་རང་སེམས
དགེ་བ་ལ་བསྐུལ་བྱེད་སེམས་ཀྱི་སྣ་ཐག་ཅེས་བྱ་བ་འདི་ནི་དགེ་སློང་དགེ་ལེགས་རྒྱ་མཚོས་དམ་པའི་གསུང་བཞིན་ལྭ་བ་སྟག་མོ་སྤ